****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

pápež František: Dlhovekosť - symbol a príležitosť, 1. časť

Čo znamená skutočnosť, že títo praotcovia žijú tak dlho po tom, čo splodili deti? Rodičia a synovia žijú pospolu, po stáročia! Tento stáročný spád času, prerozprávaný rituálnym štýlom, dáva vzťahu medzi dlhovekosťou a rodokmeňom silný, veľmi silný symbolický význam. Je to akoby si odovzdávanie ľudského života, takého nového vo stvorenom vesmíre, vyžadovalo pomalú a dlhotrvajúcu iniciáciu, uvedenie. Všetko je nové, na začiatku dejín tej stvorenej bytosti, ktorá je duch a život, vedomie a sloboda, citlivosť a zodpovednosť. Ten nový život – ľudský život – ponorený do napätia medzi svojím pôvodom *„ na obraz a podobu “* Boha a krehkosťou svojho smrteľného stavu predstavuje novosť, ktorú treba celkovo objaviť. A vyžaduje si dlhý čas uvedenia, iniciácie, počas ktorej je nevyhnutná vzájomná podpora medzi generáciami, potrebná na dešifrovanie toho, čo zažívame a na vyrovnanie sa so záhadami života. Počas tohto dlhého obdobia sa pomaly zušľachťujú aj duchovné kvality človeka. V istom zmysle nám každý epochálny prechod v ľudských dejinách dáva nanovo zažiť tento pocit: je to ako keď si musíme odznova a bez náhlenia klásť otázky o zmysle života, keď scénu ľudských osudov zaplnia nové a predtým nevídané skúsenosti a otázky. Bezpochyby, nahromadená kultúrna pamäť zlepšuje pripravenosť potrebnú na zvládnutie neznámych ciest. Čas potrebný na odovzdanie skúseností sa skracuje, no ich vstrebanie si vždy vyžaduje trpezlivosť. Prehnaná rýchlosť, ktorá dnes zachvacuje všetky etapy nášho života, robí každú skúsenosť povrchnejšou a menej „sýtiacou“. Mladí ľudia sú nevedomky obeťami tohto rozkolu medzi tým časom, ktorý ubieha na hodinkách a ktorý chceme využiť, a časovými obdobiami života, ktoré si vyžadujú príslušné „kvasenie“. Dlhý život nám umožňuje zakúsiť tieto dlhé obdobia, a aj škodlivosť zhonu. Staroba zaiste núti k spomaleniu tempa, ale nie je to len tempo zotrvačnosti. Primeranosť tohto tempa totiž pre každého otvára ten priestor zmyslu života, ktorý je pri posadnutosti rýchlosťou zostáva nepoznaným. Strata kontaktu s týmto pomalým tempom staroby znamená zneprístupnenie týchto priestorov pre všetkých. Spojenie medzi generáciami na dvoch koncoch života – medzi deťmi a starými ľuďmi – pomáha aj ďalším dvom generáciám – mladým ľuďom a dospelým – spojiť sa, aby sa život všetkých stával bohatším na ľudskosť. Žiada si to dialóg medzi generáciami: ak niet dialógu medzi mladými a starými, medzi dospelými, ak nie je dialóg, každá generácia zostáva izolovaná a nemôže odovzdávať svoj odkaz. Mladý človek, ktorý nie je spätý so svojimi koreňmi, ktorými sú jeho starí rodičia, nedostáva silu – tak ako strom čerpá silu z koreňov – a rastie zle, je chorý, vyrastá bez vzťažných bodov. Preto sa treba usilovať o dialóg medzi generáciami, ako o niečo, čo je pre človeka nevyhnutné. A tento dialóg je dôležitý práve medzi starými rodičmi a vnúčatami, ktorí predstavujú dva konce. Zamyslime sa nad vytváraním láskyplných vzťahov medzi starobou a mladosťou, ktoré sa odrážajú v celkovom štýle vzťahov. Moderné mesto býva spravidla nepriateľské voči starým ľuďom *(a nie náhodou aj voči deťom).* Táto spoločnosť má ducha skartovania: vyraďuje toľké nechcené deti, vyraďuje starých ľudí. Skartuje ich ako neužitočných a dáva ich do domova dôchodcov, do lôžkového zariadenia... *dokončenie na budúce*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * Zmena počtu na sv. omšiach: Od soboty 26. februára sa podľa nariadenia vlády môžeme zúčastňovať na sv. omšiach vo väčšom počte. Vláda zrušila režimy OTP, OP, OP+ s obmedzeniami. Znamená to, že na sväté omše budú môcť prísť aj nezaočkovaní ľudia. Podľa [schváleného materiálu z dielne rezortu zdravotníctva](https://www.tkkbs.sk/koronavirus/pdf/opatrenia26032022.pdf) sa pri nízkych a stredne rizikových podujatiach (medzi ktoré patria aj bohoslužby) má od 26. februára zvýšiť maximálna kapacita na 500 osôb alebo maximálne na 50 percent kapacity. Pri vysoko rizikových podujatiach, ako svadby či kary, bude kapacitné maximum 50 osôb, pričom v oboch prípadoch bude platiť režim základ. * Koniec dišpenzu: S platnosťou od 1. marca 2022 je odvolaný dišpenz, ktorý oslobodzoval veriacich od povinnej účasti na sv. omši v nedeľu a prikázaný sviatok! * Ukážme charakter a vieru**: Každý, kto je ochotný ponúknuť bývanie tým, ktorým ide o holý život v tomto mimoriadnom čase nech sa prihlásia cez formulár na webe tkkbs *(kolónka: pomoc s ubytovaním)*. Veľmi ďakujeme a zvolávame Božie požehnanie !** * Krížové cesty budú v našej farnosti, ako bolo zvykom v piatok 30 min. pred časom sv. omše a  v nedeľu popoludní od 14. hod. * Birmovanci: Tento týždeň stretnutie v skupinkách bude v piatok 11.3., hneď po sv. omšiach v Dulovej Vsi a Kokošovciach. Prosím príďte všetci... * Rómovia: Katechéza pred 1. sv. prijímaním bude v stredu 9.3. od 16. h v Žehni. * Kántrové dni: V tomto týždni sú jarné kántrové dni v stredu, piatok a sobotu. Ich obsahom je pokánie a príprava na sviatosť zmierenia a činorodá láska k blížnemu. * Zbierka na Charitu: Kto nestihol, alebo by chcel prispieť ešte prevodom, tak číslo účtu je: SK 86 5600 0000 0093 3043 3002, variabilný symbol 667 * Adorácia: Kokošovce v utorok od 17h., Zlatá Baňa v stredu od 17.30 hod. a Dulova Ves v piatok od 17 h. * Rodičia tretiakov: Veľmi dôležité *( najdôležitejšie !!! )* stretko nás čaká budúcu nedeľu 13. 3. 2022. Veľmi pekne prosíme o účasť všetkých rodičov prvoprijímajúcich detí hneď po krížovej ceste cca 14.45 h. vo farskom kostole v Kokošovciach. Vďaka! * Odpustky: Kto koná pobožnosť krížovej cesty pred riadne ustanovenými zastaveniami, môže získať za obvyklých podmienok úplné odpustky. Vyžaduje sa, aby sa pohyboval od jedného zastavenia k druhému a rozjímal o umučení a smrti Pána Ježiša. Ak sa koná pobožnosť verejne, stačí, ak sa pohybuje ten, čo vedie pobožnosť. Tí, čo sa pre vážnu prekážku nemôžu zúčastniť na krížovej ceste, môžu získať tie isté odpustky, a to čítaním a rozjímaním o umučení a smrti nášho P. Ježiša nejaký čas – 15 min. Veriaci, ktorý sa v piatok v pôste pomodlí po sv. prijímaní pred obrazom Ježiša Krista Ukrižovaného modlitbu Dobrý a preláskavý Ježišu, môže získať za obvyklých podmienok úplné odpustky   *Pokojný pôstny čas Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  1.Pôstny TÝŽDEŇ (7.3.2022 – 13.3.2022)   |  |  |  |  |  |  | | --- | --- | --- | --- | --- | --- | | 7.3. | PO | *Pondelok*  *po 1. pôstnej nedeli* | KOKOŠOVCE | 7.30 | + Jozef + Margita *č.12* | | Dulova Ves | 18.00 | + Jozef + Anna + Teodor +Anna a ost. r. Bednárikovej  a r. Miklošovej *č.85* | | 8.3. | UT | *Utorok*  *po 1. pôstnej nedeli* | KOKOŠOVCE | 18.00 | + Emil + Štefan a ost. rod. Spišákovej *č.178* | | 9.3. | STR | *Streda*  *po 1. pôstnej nedeli* | Zlatá Baňa | 18.00 | + Štefan Pulík Kováč - *výročná* | | Žehňa | 18.00 | + Margita + Ján  + František + Helena *Abr.113* | | 10.3. | ŠT | *Štvrtok*  *po 1. pôstnej nedeli* | Dulova Ves | 18.00 | + Helena a ost. r. Ivankovej a Repkovej *č.146* | | KOKOŠOVCE | 18.00 | + Anton a ost. rod. Koropšákovej a Mackovej *č.110* | | 11.3. | PIA | *Piatok*  *po 1. pôstnej nedeli* | KOKOŠOVCE  *Birmovanci 18.30* | 18.00 | + Štefan + Margita a ost.  rod. Vaškovej, Ivaneckej a Kmecovej *č.64* | | Dulova Ves  *Birmovanci 18.40* | 18.00 | + Ján + Mária + Genadij + Helena + Regína a ost. r. Furčákovej, č.47  Leškovej, Chovancovej, Girdasovej | | 12.3. | SO | *Sobota*  *po 1. pôstnej nedeli* | Lesíček | 8.00 | *Sv. liturgia* | | Dulova Ves | 8.00 | ZBP rod. Kostelníkova *č.161* | | *S nedeľnou platnosťou* | KOKOŠOVCE | 18.00 | ZBP Margita *č.53* | | 13.3. | NE | *2.pôstna nedeľa* | Dulova Ves | 8.30 | ZBP Štefan, Anna, Jozef s rod. *č.228* | | KOKOŠOVCE | 10.30 | ZBP rod. Kmecova *č.52* | | Zlatá Baňa | 9.00 | ZBP r. Čižmárova, Borbuliakova, Némethova *č.33* | | Žehňa | 10.00 | Poďakovanie  za 50 r. Jozef s rod. *č.30* | | Lesíček | 11.00 | *Sv. liturgia* |   *„To, čo je na viere vidieť, je láska.*  *To, čo je na láske neviditeľné , je viera.“*  Emil Brunner  Modlime sa osobne, spolu v rodinách,  v školách, či na pracoviskách, mladí so staršími,  seniori s juniormi, susedia so susedmi,  katolíci s inými vyznaniami... Prosím ! ! !  Všemohúci Bože,  voláme ťa naším Otcom, pretože veríme,  že sa skláňaš k nám ako k svojim v deťom.  Vieme, že túžiš po tom, aby sme na zemi žili  v pokoji a v tvojej láske a posielaš nám Ducha Svätého,  aby nám dával silu prekonávať hriech a vytvárať jednotu.  Ty si darcom pokoja, preto nás láskavo vypočuj,  keď ťa úpenlivo prosíme o mier a pokoj vo svete:  aby všetci ľudia pochopili, že nik nemá právo dosahovať  svoje záujmy násilím a nenávisťou, aby kvôli sebectvu niekoľkých  nemuseli mnohí utekať z vlastného domova,  aby zodpovední bránili slobodu a dôstojnosť všetkých ľudí,  aby nikto netrpel pre svoju vieru a národnosť,  aby navždy zmĺkli zbrane, ktoré spôsobujú vyhasínanie  nevinných ľudských životov.  Prosíme ťa, Otče, za Ukrajinu a Rusko ako aj za všetky krajiny,  v ktorých človek bojuje proti človeku, brat proti bratovi:  nech odpustenie zvíťazí nad nenávisťou a pomstou,  pokoj a mier nad každým konfliktom,  ochrana ľudského života nad ekonomikou a vidinou bohatstva.  Nech tvoj Duch premôže tvrdosť ľudských sŕdc.  O to ťa prosíme na príhovor Sedembolestnej Panny Márie,  Kráľovnej pokoja,  skrze tvojho Syna Ježiša Krista, nášho Pána,  ktorý nám otvoril cestu do kráľovstva večného pokoja.  Amen. |